**Kaur Kender** (sündinud 27. mail 1971 Tartus) on eesti kirjanik, tõlkija, videomänguprodutsent ja ettevõtja.

Elulugu
-------

Suurema osa lapsepõlvest elas ta Rakveres ja õppis Rakvere 3. Keskkoolis. Kõrgharidust Kenderil ei ole, kuid ta õppis alates 1994. aastast lühiajaliselt Eesti Humanitaarinstituudis.

Laialdase tuntuse pälvis Kaur Kender juba oma 1998. aastal ilmunud esikromaaniga "Iseseisvuspäev", mis tekitas kriitikutes vastuolulisi reaktsioone. Eelkõige hinnati seda uut tüüpi lähenemise tõttu kirjandusele ja see pälvis Eesti Kultuurkapitali kirjanduse sihtkapitali aastapreemia. Raamatut saatis ka suur müügiedu.

Kender on ka ise pidanud ennast eesti kirjanduses murranguliseks autoriks: "Kui mina hakkasin kirjutama, siis enne mind olid kirjanikel ainult aated, mul tulid mõtted. See oli läbimurre, mille ma tegin eesti kirjanduses."

### Tegevus Sirbi toimetuses

18. novembril 2013 alustas Kaur Kender tööd Eesti kultuurilehe Sirp peatoimetaja kohusetäitjana.

Kenderi nimetamine peatoimetaja kohusetäitjaks ja sellega veel enne tema ametisse asumist kaasnenud pikaajaliste toimetajate koondamine ajalehe toimetusest tõi kaasa üleriikliku skandaali, mis päädis loomeliitude umbusaldusavaldusega kultuuriminister Rein Langile.

Kender kaasas Sirbi toimetamisse kultuurirühmituse ZA/UM liikmed, lubas teha konstruktiivset koostööd poliitikutega Eesti poliitika kajastamiseks ning käsitleda lehes arvutimänge.

25. novembril 2013 teatas Kender oma tagasiastumisest peatoimetaja kohusetäitja ametikohalt, tuues põhjuseks ajalehes ilmnenud autoriõiguste rikkumise: ZA/UMi liikmeskonda kuulunud toimetaja Robert Kurvitz oli avaldanud lehes ilma autori loata luuletaja Andres Aule tekste.

### Süüdistus lapsporno valmistamises

 *Pikemalt artiklis Kriminaalasi Kaur Kender süüdistatuna lapspornograafilise teose valmistamises, hoidmises ja teistele isikutele kättesaadavaks tegemises*
Jaanuaris 2015 teatas politsei uurimise alustamisest Kenderi suhtes lapsporno levitamise asjus seoses portaalis nihilist.fm ilmunud kirjutisega UNTITLED-12.  Kenderi loomevabaduse kaitseks astusid välja teiste seas Rein Raud, Ahto Lobjakas, Hardo Pajula, Raoul Kurvitz, Lauri Isotamm, Henry Kõrvits, Olev Remsu ja Taavi Eelmaa. 7. jaanuaril 2016 esitas Põhja ringkonnaprokuratuur Kenderile süüdistuse lapsporno valmistamises. Kenderit kaitses kohtus Paul Keres. 16. mail 2017 mõisteti ta Harju Maakohtus õigeks. 11. oktoobril 2017 jättis õigeksmõistva otsuse jõusse ka Ringkonnakohus. Prokuratuur otsustas jätta riigikohtule kassatsioonikaebuse esitamata ning Kender jäi lõplikult õigeks.

### Disco Elysium

Kaur Kender on arvutimängu Disco Elysium produktsioonijuht. Arvutimäng on võitnud mitmeid auhindu üle maailma.

### Võlad

Ta on olnud õppelaenuvõlglane.

Looming
-------

### Teosed

* "Iseseisvuspäev" (1998)
* "Yuppiejumal" (1999)
* "Ebanormaalne" (2000)
* "Läbi rahulike silmade" (2001)
* "Check Out" (2001)
* "Pangapettus" (2002)
* "Kuidas saada isaks" (2003)
* "Raha" (2002) (kahasse Rain Lõhmusega)
* "Comeback" (2010)
* "Kaurita" (2014) (näidend)

### Tõlked

* Charles Bukowski "Postkontor" (2001)
* Woody Allen "Arveteklaarimine" (2003)

Tunnustus
---------

* 1998 Eesti Kultuurkapitali kirjanduse sihtkapitali aastapreemia ("Iseseisvuspäev")

Isiklikku
---------

Kaur Kender on olnud abielus Anastasia Kenderiga. Nad lahutasid aastal 2013. Aastal 2015 abiellus Kaur Kender Rita Maastikuga.

Tema vend on ettevõtja ja seltskonnategelane Heiti Kender.

Viited
------

1. ↑  Kaur Kenderi veebileht (vaadatud 25. novembril 2013)
2. ↑  Kaljundi, Linda. Eesti lugu: Kaur Kender „Iseseisvuspäev" Eesti Päevaleht, 7. august 2009.
3. ↑  Kaur Kender "Stereos": enne mind olid kirjanikel ainult aated, mul tulid mõtted! Delfi Publik, 21. november 2013.
4. ↑  Kaur Kender asub Sirbi peatoimetaja kohusetäitjaks ERR Uudised, 13. november 2013.
5. ↑  Kultuuriminister Rein Lang teatas tagasiastumisest Reformierakond, 22. november 2013.
6. ↑  Sirbi visioonidokument ZA/UM blogi, 14. november 2013.
7. ↑  Kaur Kenderi ja Robert Kurvitza teadaanne ZA/UMi blogi, 25. november 2013.
8. ↑  Kaur Kender astub Sirbi kohusetäitja kohalt tagasi Postimees, 25. november 2013.
9. ↑  Laste vägistamise kirjeldamine tõi Kaur Kenderile menetluse kaela, 16. jaanuar 2015
10. ↑  Andres Einmann (20.10.2017). "Kaur Kender sai lapsporno loomise süüdistuses lõpliku võidu". *Postimees*.
11. ↑
12. ↑
13. ↑  FOTO: Hõissa ja palju õnne! Kaur Kender võttis oma muusa Rita Maastiku naiseks Publik.delfi.ee, 31. juuli 2015.

Välislingid
-----------

* KAUR KENDER: Kohtumõistmise päev, Eesti Päevaleht, 12. veebruar 2002
* Allar Viivik, "Politsei nurjas popkirjanik Kaur Kenderi Virumaa-visiidi", Õhtuleht, 4. märts 2002
* Katrin Pauts, Kaur Kender: "Pole narkootikumi, mida ma poleks proovinud.", Õhtuleht, 9. oktoober 2002
* Priit Pullerits, "Kaur Kender raputab ootuste ahelaid", Postimees, 30. oktoober 2004
* "Kaur Kender, kirjanik", Eesti Ekspress, 30. november 2005
* Jaanus Hämarsoo, "Kaur Kender sukeldus kinnisvaraärisse", Delfi.ee, 6. mai 2008
* Kristiina Genno, "Kaur Kender pantis rahamurest auto?", Kroonika, 7. aprill 2009
* Linda Kaljundi, "Eesti lugu: Kaur Kender „Iseseisvuspäev"", Eesti Päevaleht, 7. august 2009
* Kaur Kender: tahaks tsiviliseeritud debatti pakkuda, postimees.ee, 14. november 2013
* Kender kolis perekonna ja arvutimänguäri Londonisse arileht.delfi.ee, 22. juuli 2017
* Kaur Kender. Kõige ilgem koht maailmas eesti keele jaoks ERR, 13. september 2017

|  |  |
| --- | --- |
|  | Tsitaadid Vikitsitaatides: **Kaur Kender** |